
          Nr.23/97/2003

AVIZ

asupra proiectul de Lege pentru aprobarea Ordonanţei de urgenţă a Guvernului nr.17/2003 pentru prorogarea termenului prevăzut la art.2 alin.(1) din Ordonanţa de urgenţă a Guvernului nr.162/2002 privind acordarea de către Ministerul de Interne a unui avans în valoare de 72,6 miliarde lei pentru finalizarea obiectului contractului comercial nr.110/2002, încheiat cu Societatea Comercială "ARO" - S.A. Câmpulung



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, cu adresa nr.259 din 7 aprilie 2003, pentru aviz la Comisia pentru buget, finanţe şi bănci, cu proiectul de Lege pentru aprobarea Ordonanţei de urgenţă a Guvernului nr.17/2003 pentru prorogarea termenului prevăzut la art.2 alin.(1) din Ordonanţa de urgenţă a Guvernului nr.162/2002 privind acordarea de către Ministerul de Interne a unui avans în valoare de 72,6 miliarde lei pentru finalizarea obiectului contractului comercial nr.110/2002, încheiat cu Societatea Comercială "ARO" - S.A. Câmpulung.



Potrivit prevederilor art.60 din Regulamentul Camerei Deputaţilor, membrii comisiei au examinat proiectul de lege în şedinţa din 10 aprilie 2003, ţinând seama de expunerea de motive şi avizul favorabil al Consiliului Legislativ nr.520 din 2 aprilie 2003.



În urma dezbaterii, membrii comisiei au hotărât, cu unanimitate de voturi, avizarea favorabilă a proiectului de lege în forma prezentată de Guvern.



În raport de obiectul de reglementare şi conţinutul său, proiectul de lege face parte din categoria legilor ordinare.

               PREŞEDINTE,                                             SECRETAR,

                 István Antal                                               Cristian Buzea

Expert, 

Daniel Bădina

